[{"text_idx": "#000002", "text": "Gwag y Nos gan Sioned Wyn Roberts (Atebol 2021) oedd yn fuddugol yn y categori Cymraeg oedran cynradd 2021. Dyma nofel sy\u2019n dod a\u0302\u2019r cyfnod Fictoraidd a byd creulon y wyrcws yn fyw trwy anturiaethau Magi, rebel a phrif gymeriad hoffus a direidus y stori. Dilynwn Magi wrth iddi fynd o wyrcws Gwag y Nos i Blas Aberhiraeth, gan gwrdd a\u0302 chymeriadau cofiadwy ar hyd y ffordd fel Mrs Rowlands, Nyrs Jenat a Cwc. Wrth ddilyn sawl tro annisgwyl yn y stori, rydyn ni a Magi eisiau gwybod yr ateb i un cwestiwn \u2013 beth yw cyfrinach dywyll Gwag y Nos?"}, {"text_idx": "#000003", "text": "Enillydd y categori Cymraeg uwchradd yn 2022 oedd Y Pump, gol. Elgan Rhys (Y Lolfa 2021). Mae Y Pump yn dilyn criw o ddisgyblion yn Ysgol Gyfun Llwyd, wrth iddynt ddarganfod y pw\u0302er sydd gan eu harallrwydd pan maen nhw\u2019n dod at ei gilydd fel cymuned. Cawn ein tywys gan safbwyntiau unigryw Tim, Tami, Aniq, Robyn a Cat gan ddod i adnabod realiti cymhleth bod yn berson ifanc ar yr ymylon heddiw. Drwy gydweithio a\u0302\u2019r golygydd Elgan Rhys, mae pum ysgrifennwr ifanc wedi gweithio ar y cyd ag awduron mwy profiadol i greu\u2019r gyfres uchelgeisiol, arbrofol, bwerus yma."}, {"text_idx": "#000005", "text": "The Valley of the Lost Secrets gan Lesley Parr (Bloomsbury, 2021) \u2013 nofel dwymgalon wedi\u2019i lleoli yng nghymoedd de Cymru \u2013 ddaeth i\u2019r brig yng nghategori Saesneg Gwobrau Tir na n-Og 2022 ar gyfer llenyddiaeth plant a phobl ifanc."}]